Συντεταγμένες: 14°47′37.0″N 120°57′12.6″E﻿ / ﻿14.793611°N 120.953500°E﻿ / 14.793611; 120.953500

Η **Αρένα Φιλιππίνων** (Philippine Arena) είναι το μεγαλύτερο κλειστό γήπεδο στον κόσμο. Είναι κλειστή αρένα πολλαπλών χρήσεων με μέγιστη χωρητικότητα 55.000 θέσεων στο Θιουδάδ ντε Βικτόρια, μια ζώνη τουριστικών επιχειρήσεων 140 εκταρίων στο Μποκάουε και στη Σάντα Μαρία, στο Μπουλακάν των Φιλιππίνων, περίπου 30 χιλιόμετρα βόρεια της Μανίλα. Είναι ένα από τα κεντρικά σημεία των πολλών έργων για την εκατονταετηρίδα της Iglesia ni Cristo (INC, «Εκκλησία του Χριστού») για τον εορτασμό των 100 χρόνων της στις 27 Ιουλίου 2014. Ο νόμιμος ιδιοκτήτης της αρένας είναι το εκπαιδευτικό ίδρυμα της INC, το Πανεπιστήμιο Νέας Εποχής. Η αρένα αναγνωρίστηκε επίσημα από τα Ρεκόρ Γκίνες ως το μεγαλύτερος κλειστός χώρος μικτής χρήσης στον κόσμο στις 27 Ιουλίου 2014.

Μερικές φορές διαφημίζεται ότι βρίσκεται στη Μανίλα σε διαφημιστικό υλικό διεθνών εκδηλώσεων, καθώς η τοποθεσία του βρίσκεται στην ευρύτερη περιοχή της Μανίλα.

Ιστορία
-------

### Κατασκευή

Το 2011, η κορεατική εταιρεία Hanwha Engineering and Construction κέρδισε τη σύμβαση για τη διαχείριση της κατασκευής της Αρένας Φιλιππίνων. Η Hanwha ξεπέρασε τις προσφορές από την φιλιππινέζικη εταιρεία EEI Corporation και ολοκληρώθηκε στις 17 Αυγούστου 2011. Η Hanwha ανακοίνωσε ότι ολοκλήρωσε την κατασκευή του κλειστού χώρου στις 30 Μαΐου 2014. Ο χώρος εγκαινιάστηκε επίσημα σχεδόν δύο μήνες αργότερα.

### Εγκαίνια

Η Αρένα Φιλιππίνων, μαζί με το Θιουδάδ ντε Βικτόρια, εγκαινιάστηκε επίσημα στις 21 Ιουλίου 2014. Ο τότε πρόεδρος των Φιλιππίνων Μπενίνιο Ακίνο Γ´ και ο εκτελεστικός υπουργός της Iglesia ni Cristo, Εντουάρντο Β. Μανάλο αποκάλυψαν το σήμα της Θιουδάδ ντε Βικτόρια.

Λεπτομέρειες κτιρίου
--------------------

### Ιδέα

Η αρχική σχεδιαστική ιδέα της Αρένας Φιλιππίνων είναι εμπνευσμένη από το δέντρο νάρα, το μητρικό δέντρο των Φιλιππίνων και τη ρίζα του δέντρου μπάνιαν. Η οροφή είναι εμπνευσμένη από αυτή μιας καλύβας Νίπα.

### Αρχιτεκτονική

Η Populous, μια παγκόσμια mega-αρχιτεκτονική εταιρεία, σχεδίασε την αρένα μέσω του γραφείου της στο Μπρίσμπεϊν της Αυστραλίας. Ο επίσημος ιστότοπος της αθλητικής εγκατάστασης περιγράφει το αρχιτεκτονικό στυλ της δομής ως μοντερνιστικό. Η αρένα έχει σχεδιαστεί για να δώσει τη δυνατότητα σε τουλάχιστον 50.000 άτομα να συγκεντρωθούν μέσα στο κτίριο και σε άλλα 50.000 να συγκεντρωθούν σε μια «ζωντανή τοποθεσία» ή μια πλατεία έξω, ώστε να συμμετάσχουν σε μεγάλες εκδηλώσεις. Οι κερκίδες της αρένας είναι ένα μπολ μονής όψης και χωρίζονται σε δύο μέρη, το πάνω και το κάτω διάζωμα το καθένα με χωρητικότητα περίπου 25.000 θέσεων. Το κάτω διάζωμα είναι το πιο χρησιμοποιούμενο μέρος του κτιρίου και ο αρχιτεκτονικός σχεδιασμός επιτρέπει τον εύκολο διαχωρισμό του κάτω διαζώματος από την ανώτερη βαθμίδα, με κουρτίνα με ακουστικές και θερμικές ιδιότητες. Μια αναδιπλούμενη κερκίδα χωρητικότητας 2.000 ατόμων είναι επίσης εγκατεστημένο πίσω από τη σκηνή που χρησιμοποιείται από τη χορωδία της Iglesia ni Cristo για εκδηλώσεις της εκκλησίας. 

Η διάταξη των καθισμάτων της αρένας είναι διαφορετική από αυτή μιας τυπικής αρένας όπου η σκηνή βρίσκεται στη μέση και περιβάλλεται από καθίσματα. Η κερκίδα της αρένας μοιάζει πολύ με αυτό ενός αρχαιοελληνικού αμφιθεάτρου, χτισμένο σε ημικύκλιο με τα καθίσματα στα πλάγια και στο μπροστινό μέρος της σκηνής της αρένας. Τα καθίσματα χωρίζονται σε τρία τμήματα. Κάθε ένα από τα τμήματα είναι χρωματισμένο πράσινο, λευκό και κόκκινο: τα χρώματα της σημαίας της Iglesia ni Cristo.

Η αρένα έχει 4 ορόφους ή επίπεδα. Το Επίπεδο 1 είναι το επίπεδο της σκηνής, το Επίπεδο 2 είναι το κύριο επίπεδο πρόσβασης ανοιχτό για το ευρύ κοινό, το Επίπεδο 3 είναι ο χώρος VIP που φιλοξενεί επίσης αίθουσες συνεδριάσεων με θέα στην κεντρική πλατεία έξω από το κτίριο της εσωτερικής αρένας και το Επίπεδο 4 είναι η άνω αίθουσα.

Επιπλέον, ο ανάδοχος Hanwha προσέλαβε τη δική τους αρχιτεκτονική εταιρεία, την Haeanh Architects για το έργο.

Χρήσεις
-------

 Μια εκδήλωση της Iglesia ni Cristo που διεξήχθη στην αρένα
Η αρένα διοργανώνει όχι μόνο μεγάλες εκκλησιαστικές συγκεντρώσεις της Iglesia ni Cristo, αλλά λειτουργεί επίσης ως χώρος πολλαπλών χρήσεων αθλημάτων και συναυλιών, ικανός να διοργανώσει μια σειρά εκδηλώσεων από πυγμαχία και καλαθοσφαίριση έως παραστάσεις ζωντανής μουσικής, αλλά όχι εκδηλώσεις ποδοσφαίρου ή άλλων αθλημάτων που χρειάζονται μεγάλης έκτασης γήπεδο. Υπάρχει ξεκάθαρη «γραμμή όρασης» για κάθε θέση από κάθε επίπεδο, ακόμη και για διάφορες διαμορφώσεις αρένας όπως εκκλησιαστικές τελετές, πυγμαχία, αντισφαίριση, συναυλίες ή γυμναστική σε εσωτερικούς χώρους. Η Iglesia ni Cristo επιτρέπει σε ενοικιαστές που δεν ανήκουν στην Iglesia να χρησιμοποιούν την αρένα. Η εκκλησία διατηρεί το δικαίωμα να απαγορεύσει δραστηριότητες που θεωρεί ότι παραβιάζουν τις θρησκευτικές αρχές της, οι οποίες περιλαμβάνουν εκδηλώσεις που σχετίζονται με τον τζόγο και τις κοκορομαχίες.

Ρεκόρ προσέλευσης
-----------------

| Τύπος | Εκδήλωση | Θεατές | Ημερομηνία | Παρ. |
| --- | --- | --- | --- | --- |
| Τηλεοπτική εκπομπή | *Eat Bulaga!: Sa Tamang Panahon* | 55.000 | 24 Οκτωβρίου 2015 |  |
| Μουσική συναυλία | *Seventeen World Tour: Be The Sun* | 39.480 | 17 Δεκεμβρίου 2022 |  |
| Καλαθοσφαίριση | Μπαρανγκάι Γκινέμπρα Σαν Μιγκέλ vs Μπέι Έρια ΝτράγκονςΠαιχνίδι 7 Τελικών Commisioner's Cup 2022-23 | 54.589 | 15 Ιανουαρίου 2023 |  |

Παραπομπές
----------

1. ↑  (Αγγλικά) *GeoNames*. 2005. Ανακτήθηκε στις 7  Απριλίου 2015.
2. 1 2  de Vera, Ben (June 11, 2014). «Korean construction firm completes Iglesia ni Cristo's P7-B Philippine Arena». *Philippine Daily Inquirer*.. Ανακτήθηκε στις September 22, 2016.
3. ↑  Donna, Cueto-Ibanez (July 20, 2014). «Iglesia opens world's largest indoor arena for centennial rites». *Philippine Daily Inquirer*.. Ανακτήθηκε στις July 20, 2014.
4. ↑  Salud, Joel Pablo (November 5, 2012). «Dawn of the New Guard» (magazine). *Philippine Graphic* (Makati City, Philippines: T. Anthony C. Cabangon) **23** (23): 23. OCLC 53164818. .
5. ↑  «Populous Designs World's Largest Arena in Manila in the Philippines». Populous. 29 Αυγούστου 2011. Ανακτήθηκε στις 8 Ιουλίου 2013.
6. ↑  «New Era University Philippine Arena». PWP Landscape Architecture. Αρχειοθετήθηκε από το πρωτότυπο στις 31 Μαΐου 2019. Ανακτήθηκε στις 8 Ιουλίου 2013.
7. ↑  «Largest Mixed-Use Indoor Theatre». *GuinnessWorldRecords.com*. Guinness World Records. Ανακτήθηκε στις 1 Οκτωβρίου 2014.
8. ↑  Ranada, Pia (July 27, 2013). «Waiting for Iglesia ni Cristo's PH Arena». *Rappler*.. Ανακτήθηκε στις July 29, 2014.
9. ↑  Locsin, Joel (July 21, 2014). «PNoy arrives at Philippine Arena in Bulacan for Iglesia ni Cristo event». *GMA News*.. Ανακτήθηκε στις July 24, 2014.
10. ↑  «Philippine Arena». Haeahn Architecture. Αρχειοθετήθηκε από το πρωτότυπο στις 19 Αυγούστου 2013. Ανακτήθηκε στις 19 Αυγούστου 2013.
11. ↑  Arcangel, Xianne (July 21, 2014). «INC's Philippine Arena a 'challenge' for firm behind London's O2». *GMA News*.. Ανακτήθηκε στις July 23, 2014.
12. 1 2 3  «New Manila Arena pushes boundaries of Arena Design». Populous. Αρχειοθετήθηκε από το πρωτότυπο στις 13 Μαΐου 2013. Ανακτήθηκε στις 8 Ιουλίου 2013.
13. ↑  «About – Architecture». *Philippine Arena*. Ανακτήθηκε στις 14 Δεκεμβρίου 2017.
14. ↑  Santos, Reynaldo Jr. (July 21, 2014). «FAST FACTS: Iglesia ni Cristo's Philippine Arena». *Rappler*.. Ανακτήθηκε στις July 24, 2014.
15. ↑  Badua, Snow (April 18, 2014). «Noticed that huge arena while travelling down NLEX during Holy Week? Well, it's months away from grand opening». *Sports Interactive Network Philippines*.. Ανακτήθηκε στις July 24, 2014.
16. ↑  «AlDub shatters records anew». *Philstar.com*. Ανακτήθηκε στις 28 Μαρτίου 2023.
17. ↑  «#SEVENTEEN earned their highest grossing concert of all-time on December 17, 2022, with $5.089 million at the Philippine Arena in Bulacan as part of the "Be the Sun Tour"». *Twitter* (στα Αγγλικά). 28 Ιανουαρίου 2023. Ανακτήθηκε στις 15 Απριλίου 2023.
18. ↑  Li, Matthew (15 Ιανουαρίου 2023). «Ginebra-Bay Area Game 7 breaks all-time PBA attendance record». *Tiebreaker Times* (στα Αγγλικά). Ανακτήθηκε στις 28 Μαρτίου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αρένα Φιλιππίνων** |

* Επίσημος ιστότοπος